România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 26.09.2016, în cadrul şedinţei ordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.163 din 19.09.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 15 consilierii în funcţie, dintrun număr de 15 total. Adunarea fiind legal constituită poate să-şi înceapă lucrările cuprinse la ordinea de zi.

1. Proiect de hotărâre privind desemnarea preşedintelui de şedinţă.

Iniţiator Primarul comunei Iacob Gheorghe

1. Informare privind condiţiile începerii noului an şcolar 2016-2017, măsuri ce se impun pentru desfăşurarea în bune condiţii a activităţii.

Invitată d-na Director- Mihăilă Mihaela-Claudia

1. Proiect de hotărâre privind desemnarea reprezentanţilor autorităţii locale în comisia de concurs pentru ocuparea funcţiei de director- şcoala Sagna.

Iniţiator, Primarul comunei Iacob Gheorghe

1. Proiect de hotărâre privind rectificarea bugetului local pe anul 2016.

Iniţiator primarul comunei Iacob Gheorghe

1. Proiect de hotărâre privind aprobarea planului de ocupare a funcţiei publice pe anul 2017.

Iniţiator Primarul comunei Iacob Gheorghe

1. Proiect de hotărâre privind aprobarea modificării încadrării unui post de funcţionar public.

Iniţiator, primarul comunei Iacob Gheorghe

1. Proiect de hotărâre privind aprobarea documentaţiei tehnice pentru obiectivul de investiţii ,,Aducţiune apă în sistemul de alimentare cu apă al mun. Iaşi, în comuna sagna, judeţul Neamţ”.

Iniţiator primarul comunei, Iacob Gheorghe

1. Întrebări şi interpelări, cereri, prezentarea proceselor verbale precedente.

Domnul primar propune ca ordinea desemnării consilierilor în funcţia de preşedinte de şedinţă să fie ordinea alfabetică, consilierii votează în unanimitate acest lucru. Urmare propunerea pentru preşedinte de şedinţă este pentru domnul consilier Blaj Eduard-Cătălin.

Domnul preşedinte supune la vot ordinea de zi.

Votarea s-a făcut prin ridicare de mâini, nefiind voturi contra sau abţineri, se declară aprobată în forma prezentată.

Domnul preşedinte de şedinţă trece la primul punct al ordinii de zi, dând cuvântul doamnei director al şcolii Sagna, d-na Mihăilă Mihaela-Claudia.

Doamna director arată că anul şcolar a început în condiţii bune, echipa managerială luând în calcul desfăşurarea procesului de învăţământ şi implicaţiile acestuia în înfăptuirea rolului social al şcolii, a dat atenţiei muncii în echipă, având ca obiectiv realizarea unui învăţământ de calitate în unitatea şcolară şi de a contribui la creşterea importanţei şcolii în comunitate.

S-au igienizat spaţiile şcolare, s-a schimbat uşa de la elevi, s-a finalizat investiţia de la şcoala Sagna, cu grupurire sanitare, s-au reuşit obţinerea de mobilier şcolar, deşi insuficient, este o realizare.

S-a avut controlul de la Sanepid şi s-au lăsat de rezolvat o serie de probleme, respectiv:

* De schimbat parchetul, în clasele cu probleme- termen maximal 30 de zile.
* Mobilierul şcolar este o problemă, avem o promisiune de sponsorizare a 2 săli de clasă la şcoala Sagna. Se cunoaşte faptul că s-a trecut pe un schimb de elevi iar trecerea de la două schimburi la unul a implicat şi mai mult mobilier şcolar. La Luţca nu avem apă şi toaletă, acolo există o grupă de 7 copii la grădiniţă iar pe viitor se intenţionează investiţia de modernizare local, primăria având rolul important în realizarea acesteia.
* Trebuie achiziţionat sistemul de supraveghere video. A făcut rost de câteva oferte, urmând să se achiziţioneze, funcţie de fondurile disponibile.
* S-au instalat 3 centrale termice, avem nevoie de personal acreditat şi nu în ultimul rând de generatoare pentru acestea. Acestea sunt mijloace fixe şi trebuie prinse în lista de investiţii.
* În perioada următoare, mai precis în ziua de 24.10.2016, vom avea vizita organului de acreditare – ARACIT, şcoala depunând toate eforturile pentru a se obţine acreditarea.

Doamna contabil arată că s-au prins fonduri în buget pentru procurarea de mijloace fixe şi obiecte de inventor, fonduri care trebuie consumate. În discuţiile avute cu contabilul unităţii s-a cerut să se folosească fondurile repartizate.

Doamna director arată că mobilierul şcolar nu poate fi procurat ca obiecte de inventor şi ca mijloc fix. Consideră că este o sincopă în comunicare, dar că va discuta cu contabilul unităţii despre acest lucru.

Contabilul revenind arată că acestea sunt fondurile alocate, nu am putut să prindem o sumă mai mare, poate dacă vom primi şi alte fonduri sau vom identifica alte surse, ne vom putea permite modificarea acesteia. Nici un capitol din buget nu cuprinde fonduri suficiente. Acest lucru se ştie, a fost discutat la aprobarea bugetului şi pe parcuirsul anului.

Doamna director face apel la cei care cunosc eventuali sponsori, să-i îndrume spre şcoală, având mare nevoie de fonduri. Este mare nevoie de calculatoare, dorim să facem progrese, pe această linie dar calculatoare existente sunt depăşite cu mult iar unele nu funcţionează.

Concluzionând, d-na director solicită sprijin de la consiliul local pentru atingerea obiectivelor şi sarcinilor trasate şcolii de organele de control şi acreditare.

Domnul preşedinte de şedinţă solicită înscrieri la cuvânt, pe această temă.

Domnul primar, luând cuvântul, doreşte să se precizeze procentul de promovabilitate în anul şcolar şi la examenul de capacitate.

D-na director arată că la sfârşitul anului şcolar 2016 promovabilitatea a fost de 98% iar pentru examenul de evaluare naţională acesta a fost de 32,14%. Trebuie arătat că am avut înscrişi un număr de 28 elevi, prezenţa fiind de 100% iar rezultatul nu ne mulţumeşte, motivele sunt diverse.

Domnul primar arată că procentul este foarte mic şi pe viitor să se intervină mai mult acolo unde suntem deficitari. În altă ordine de idei se arată că sunt 3 centrale dar din lipsa personalul aceditat acestea nu vor funcţiona. S-a intervenit la Inspectoratul şcolar şi chiar la d-nul deputat să se facă posibilă angajarea de personal pe această linie iar noi să procurăm acele generatoare. Siguranţa funcţionării acestor instalaţii nu lasă loc de interpretare. Din câte se cunoaşte şcoala Luţca intră într-un proces de modernizare şi crede că numărul copiilor se va modifica de la an la an. Suntem în apropierea mun. Roman iar numărul tinerilor interesaţi să cumpere imobile din satul Luţca este în continuă creştere.

S-a auzit că se intenţionează strângerea de fonduri pentru lăcuit parchetul de la părinţi sau alte lucrări. Acest lucru nu trebuie să se întâmple, de aceea solicită ca d-na director să facă verificările necesare.

Doamna director arată că nu a iniţiat asemenea iniţiativă şi nu a auzit nici de la comitetul de părinţi acest lucru.

Domnul primar arată că se aştepta o rectificare de buget dar se pare că acest lucru nu va avea loc. În acest moment suntem nevoiţi să dăm diferenţa de fonduri pentru coşurile de fum altfel suntem somaţi că ne vor fi retrase de către furnizor.

D-na director arată că şi instalaţia electrică ar trebui avută în vedere pentru verificare, aceasta fiind destul de veche. În ceea ce priveşte deblocarea posturilor în învăţământ se arată că s-au făcut demersuri pentru a se putea angajam, dar, în acest moment nu avem nici un răspuns.

Reluând domnul primar arată că vom începe iarna făcând foc în sobele existente.

Contabilul unităţii intervine arătând că trebuie cerute fondurile repartizate, cât mai curând posibil, de către şcoala Sagna.

Domnul primar arată că este ordonator principal de credite iar şcoala ordonator secundar. Se cheltuie mult şi de aceea să se vadă şi randamentul.

Doamna director arată că este mulţumită de cadrele didactice. Are încredere că vor depune toate eforturile pentru ca procentul de promovabilitate să fie cât mai bun. Trebuie spus că acestea sunt angajate în programele de perfecţionare care se desfăşoară pe linia Inspectoratului şcolar.

Domnul primar se arată interesat de situaţia medivcală a copiilor şcolii, dacă sunt cazuri de rujeolă?.

Doamna director arată că nu s-au semnalat cazuri de rujeolă ci avem un caz de scarlatină, problema fiind în permanenta preocupare a conducerii şcolii şi a tuturor cadrelor didactice.

Domnul primar solicită închiderea grupurilor sociale vechi iar magazia să fie îngrădită sau să se găsească o soluţie pentru a nu ne înregistra cu eventuale accidentări ale copiilor sau a altor persoane.

Domnul consilier Divile Sergiu solicită exprimarea unui procent posibili, pentru promovabilitatea la examenul naţional de anul viitor.

Doamna director arată că se propune un procent de circa 50%, pus/minus, funcţie de condiţiile concrete de care se vor confrunta. În ceea ce priveşte efortul cadrelor acestea nu se vor lăsa aşteptate, cu siguranţă.

S-a vorbit de investiţia ce se va face la localul şcolii de la Luţca, la care domnul primar arată că fondurile au venit trebuie să se semneze contractul.

Domnul preşedinte de şedinţă constată că nu mai sunt intervenţii pe acest punct al ordinii de zi, mulţumeşte doamnei director pentru prezentările făcute.

La următorul punct al ordinii de zi avem proiectul de hotărâre privind desemnarea reprezentanţilor autorităţii locale în comisia de concurs pentru ocuparea funcţiei de director- şc. Sagna.

Domnul primar arată că a nominalizat doi consilieri, d-nul Dubău Florin care este şi viceprimarul comunei, respectiv d-nul consilier Simon Petru.

Domnul preşedinte solicită avizele comisiilor pe domenii de specialitate, după care supune la vot proiectul de hotărâre.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, având 15 voturi pentru.

Următorul punct al ordinii de zi este proiectul de hotărâre privind rectificarea bugetului local.

Se dă cuvântul contabilului unităţii pentru a prezenta raportul de specialitate, explicând în ce constă această rectificare de buget.

Domnul primar arată că sunt multe datorii acumulate, exemplificând datoria către Rossal, aducţiunea de apă, curăţarea bazinului central, calea de acces, avizele necesare acestor lucrări, etc.

În condiţiile în care o societate creditoare are datorii la fondul de stat se pot compensa aceste datorii, în conformitate cu OUG 14/2016, dar cum societăţile îşi achită la timp datorii, nu putem uza de această măsură.

Se constată că nu mai sunt intervenţii, la acest proiect de hotărâre şi se trece la supunerea la vot.

Votarea s-a făcut prin ridicare de mâini, nefiind voturi contra sau abţineri, întrunind cvorumul de voturi necesar, se declară aprobat, în forma prezentată,având 15 voturi pentru.

Următorul proiect al ordinii de zi prevede aprobarea planului de ocupare a funcţiilor publice în anul 2017.

Se dă cuvântul secretarului pentru a prezenta structura acestuia, şi pentru a arăta eventualele modificări. Se precizează că numărul maxim de posturi este 30, nu sunt modificări la nr. personalului contractual şi a celui de funcţionari publici ci ne propunem să ocupăm posturile vacante, şi să le reâncadrăm la un nivel imediat superior.

Se supune la vot acest proiect de hotărâre. Votarea s-a făcut prin ridicare de mâini, întrunindu-se cvorumul de voturi necesar, neavând voturi contra sau abţineri, cu cele 15 voturi pentru, se declară aprobat, în forma prezentată.

Proiectul privind modificarea încadrării unui post de Inspector- asistenţă socială, se impune, având în vedere că acesta a fost scos la concurs dar acesta nu s-a putut ţine. Ne propunem să aducem personal cu o minimă vechime, în domeniu.

Se supune la vot acest proiect de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat în forma propusă, având 15 voturi pentru.

Următorul proiect de hotărâre priveşte aprobarea documentaţiei tehnice pentru obiectivul de investiţii ,,Aducţiune apă în sistemul de alimentare cu apă al mun. Iaşi, în comuna Sagna, judeţul Neamţ”.

Se dă cuvântul domnului viceprimar care arată că este vorba de aducţiunea de apă de la Buruieneşti la Sagna. După cum se ştie noi avem forate 3 puţuri în zona râului Siret dar acestea nu au debitul de apă şi nici nu se vede nici o altă posibilitate pentru a avea debitul de apă cerut. S-a recurs la această metodă de a aduce apa din conducta ce vine de la Timişeşti şi trece prin satul Buruieneşti.

Domnul consilier Crăciun Ioan întrebă dacă aducţiune de apă priveşte toată comuna sau doar satul Sagna?. În satul Vulpăşeşti ar fi posibilă aducţiune de apă prin cădere şi cu cheltuială mică.

Domnul primar arată că ar fi o ideea de luat în calcul, pe viitor, dar să vedem dacă ne putem încadra în condiţiile cerute pentru un eventual proiect.

Domnul Leonte Neculai arată că în satul Vulpăşeşti este o sursă de apă care poate fi captată şi prin cădere să se facă alimentarea cu apă, apa din câte ştie este bună, dar, de văzut dacă se pot îndeplini condiţiile necesare unei asemenea investiţii.

Reluând domnul Crăciun solicită informaţii despre stadiul investiţiei cu alimentare cu apă şi de canalizare.

Domnul viceprimar arată că mai sunt de obţinut unele avize şi de emis autorizaţia de construcţie.

Domnul primar arată că aceasta s-a finalizat în procent de 99%, s-a făcut verificarea instalaţiilor dar mai trebuie finalizate scările la decantoare, calea de acces corespunzătoare şi gard împrejmuitor la decantoare.

Domnul Crăciun arată că populaţia este interesată de aducţiunea apei şi implicit şi de canalizare.

Domnul primar arată că nu se mai poate vorbi, că se poate locui fără apă. Dacă privim prin prisma maşinilor de spălat, igiena familiei, ştiut fiind că mulţi sunt plecaţi, iar diferenţa de condiţii de trai este simţită de aceştia, şi pe lângă ei, şi de cei din jurul lor. Consideră că vor fi solicitări suficiente pentru a face rentabilă această investiţie în lumea satului, dar pas cu pas.

Nemaifiind înscrieri la cuvânt se trece la votarea proiectului de hotărâre. Votarea s-a făcut prin ridicare de mâini, înregistrându-se cvorumul de voturi necesar, se declară aprobat, în forma prezentată, având 15 voturi pentru.

Domnul președinte de ședință dă citire adreselor primite la consiliul local.

Se supune la vot procesul verbal al ședinței precedente. Nefiind obiecțiuni se declară aprobat, în forma consemnată, având majoritatea voturilor.

Domnul preşedinte de şedinţă constată că nu mai sunt înscrieri la cuvânt şi declară închise lucrările acestei şedinţe.

Preşedinte de şedinţă,

Consilier, Blaj Eduard-Cătălin

Întocmit,

Secretar, Lungu Teodora